Ɛeẓẓi bellarec d yiwet n tmacahut n yiɣersiwen ideg yettidir ukured d tbeεɛuct deg yiwen n uxxam di lehna d talwit, armi d asmi i d-nefqen kilu n uksum ččan yiwet yiwet n tecriḥt ma d tis tlata ur msefhamen ara fell-as, yal wa yebɣa ad tt-yečč waḥds. Ɛeẓẓi bellarec d isem amakun yettunefken i yiwen n ubeεɛuc d amecṭuḥ, yesɛan rric, isem-agi yeqqen kan ɣer uḍris maca ur yelli ara di tilawt, werǧin ttusemman yibeεɛac deg tilawt. Isem-agi nessemras-it di tudert n yal ass i uɛekki nettak-it i win meẓẓiyen di lqedd, tewzel-ines tɛedda tilisa, yufrar-d gar yimdanen.